Muidugi langeb näitlemise põhirõhk Reynoldsile, sest ta on ainus tegelaskuju, keda üldse ekraanil näha (väljaarvatud kaks  talle saadetud videolõiku). Viimasel ajal koomiksifilmidega kuulsust kogunud Reynolds peab kord ropendama, tatti pritsima ja jalgadega kirstu trampima ning siis jälle võimalik et viimast korda oma seniilse emaga rääkima. Mees saab väga hästi hakkama nii tundlikumate osade kui ka energilisemate stseenidega. (Kummaline, et filmis, mille tegevus toimub otsast lõpuni kirstus, on üldse stseene, mis energiast pakatavad. Cortés on suutnud kirstu isegi ühe eheda märulistseeni ära mahutada). Kui "Variautor" ja  "Mäleta mind" panid inimesi unustama Pierce Brosnani Bondi ja "Mamma Mia" seiklused, siis "Maetud" peaks kindlasti filmisõpradele meelde tuletama, et Reynoldsi lõbusa koomiksi-märulifassaadi taga peitub võimekas draamanäitleja.